gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3982, del 19-04-2001 (2001/3382)

Informació pública del projecte de reparcel·lació forçosa de la unitat d'execució número 2 del APD/3 Tómbola.
-------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3382


Organisme emissor
:   Ajuntament d'Alacant

Tipus de document
:   Anunci

Informació pública del projecte de reparcel·lació forçosa de la unitat d'execució número 2 del APD/3 Tómbola. [2001/F3382]
  
La mercantil Gramarex, SA, adjudicatària del pla especial de reforma interior del sector Tómbola APD/3, fent ús de les facultats que l'article 66.2.A) de la Llei 6/1994, de la Generalitat Valenciana, Reguladora de l'Activitat Urbanística (LRAU) confereix a l'urbanitzador, ha presentat un projecte de reparcel·lació forçosa, per a la seua tramitació de conformitat amb el que s'estableix en l'article 69 del text legal esmentat.
  
La tramitació dels expedients de reparcel·lació forçosa consisteix, en essència, en el sotmetiment del projecte a informació pública, convocada en les mateixes condicions de publicitat, forma i termini que regulen els articles 46.1 i 3 o 48 de la LRAU; sol·licitud de certificació registral de domini i càrregues; i aprovació administrativa.
  
D'acord amb el que s'ha exposat, el regidor delegat d'Urbanisme, per delegació de l'alcalde president, ha resolt:
  
Sotmetre a exposició pública el projecte de reparcel·lació forçosa de la unitat d'execució número 2 del APD/3 Tómbola, pel termini de 20 dies, durant el qual s'hi podran presentar al·legacions.
  
L'expedient es troba a disposició de les persones interessades a l'Oficina Municipal d'Informació Urbanística d'aquest ajuntament, situada al carrer de Sant Nicolau, número 2, de 10.00 a 14.00 hores.
Diari Oficial de la Generalitat Valenciana


Sumari del DOGV 4114, del 25-10-2001 (2001/10211)

Informació pública de la modificació puntual del traçat del vial peatonal que discorre entre les parcel·les 23 i 9 del pla parcial del sector 2 del programa d'actuació urbanística Oliva-Nova, que separa les illes de cases F1 i F2.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10128


Organisme emissor
:   Ajuntament d'Oliva

Tipus de document
:   Anunci

Informació pública de la modificació puntual del traçat del vial peatonal que discorre entre les parcel·les 23 i 9 del pla parcial del sector 2 del programa d'actuació urbanística Oliva-Nova, que separa les illes de cases F1 i F2. [2001/A10198]
  
L'Alcaldia Presidència, mitjançant la resolució de la data d'avui, ha disposat sotmetre a informació pública la proposta de modificació puntual del traçat del vial peatonal que discorre entre les parcel·les 23 i 9 del pla parcial del sector 2 del programa d'actuació urbanística (PAU) Oliva-Nova, que separa les illes de cases F1 i F2.
  
La modificació proposada consisteix en l'adopció de manera fraccionada i l'increment de la superfície inicialment prevista en el planejament de 185,90 metres quadrats, que passa a tindre 234,37 metres quadrats.
  
Se sotmet a informació pública, de conformitat amb el que disposa l'article 55.1, en relació amb l'article 38 de la Llei 6/1994, de la Generalitat Valenciana, durant el termini d'un mes des de la publicació de l'anunci en el Diari Oficial de la Generalitat Valenciana. La documentació de l'expedient està exposada al Departament d'Urbanisme de l'Ajuntament perquè puga ser examinada i consultada.
Diari Oficial de la Generalitat Valenciana


Sumari del DOGV 3969, del 29-03-2001 (2001/2795)

Informació pública d'assemblea general ordinària.
-------------------------------------------------

### Dades del document

Número de DOGV
:   3969

Data del DOGV
:   29-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2795


Organisme emissor
:   Caixa Rural Els Sants de la Pedra d'Albalat dels Sorells, COOP Crèd. V.

Tipus de document
:   Anunci

Informació pública d'assemblea general ordinària. [2001/X2795]
  
En compliment de l'acord adoptat pel Consell Rector de data 26 de març de 2001, i de conformitat amb allò establert legalment i estatutària, es convoca a tots els socis de l'entitat per a fer assemblea general ordinària, el pròxim divendres 27 d'abril de 2001, a les 18.30 hores en primera convocatòria, i a les 19.00 hores en segona, en aquesta ciutat, al saló d'actes de la Caixa, situat al carrer del Pare Salvador núm. 11, per tractar els punts de l'ordre del dia següent:
  
1. Informe de Presidència i Direcció General.
  
2. Examen de la gestió social. Aprovació, si escau, dels comptes anuals corresponents a l'exercici econòmic de 2000 (balanç, compte de pèrdues i guanys, memòria i informe de gestió, i informe d'auditoria).
  
3. Proposta de distribució de resultats de l'exercici 2000 i aprovació, si escau.
  
4. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici 2000 i pla d'inversions i despeses del fons esmentat per a l'exercici en curs.
  
5. Autorització expressa al Consell Rector per procedir a elevar a instrument públic els acords de l'assemblea general que exigesquen tal formalitat o hagen d'inscriure's en els registres públics, així com per a executar els acords esmentats, i facultar-lo per a la interpretació, aplicació i desenvolupament que necessitaren, fins i tot la seua subsanació, així com per al compliment de tots els requisit que pugen resultar legalment exigibles per a la seua eficàcia.
  
6. Suggeriments i preguntes.
  
7. Decisió sobre l'aprovació de l'acta. Designació de dos socis a l'efecte.
  
Albalat dels Sorells, 27 de març de 2001.- El president en funcions del Consell Rector: Vicente Oliver Cariñena.
  
Nota: conformement amb el que disposa el Decret Legislatiu 1/1998, de 23 de juny, pel qual s'aprova el text refós de la Llei de Cooperatives de la Comunitat Valenciana, els comptes anuals, l'informe de gestió, el d'auditoria i altres documents sobre els quals ha de decidir l'assemblea, es troben a disposició dels senyors socis al domicili social, on podran ser consultats de 10.00 a 13.00 hores, els dies laborables, des de la publicació de la convocatòria de l'assemblea general fins a la seua realització. Els socis que ho sol·liciten per escrit tindran dret de rebre gratuïtament còpia d'aquests documents així com la memòria escrita de les activitats de la Caixa Rural amb antelació a la realització de l'assemblea.
Diari Oficial de la Generalitat Valenciana


Sumari del DOGV 4145, del 11-12-2001 (2001/11332)

Notificació a la senyora Carmen Manzana Aladreu. Expedient número V-DAFP-414/2000.
----------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11915


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Carmen Manzana Aladreu. Expedient número V-DAFP-414/2000. [2001/A11425]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica, als interessats que es relacionen, la resolució de desnonament administratiu per falta de pagament.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, en l'avinguda de la Plata, número 50, baix de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DAFP-414/2000.
  
Codi de l'habitatge: 9064543377.
  
Adreça: Àngel de l'Alcàsser, número 19, porta 1a.
  
Població: València
  
Adjudicatari: Carmen Manzana Aladreu.
  
Règim de cessió: accés diferit a la propietat.
  
Data resolució: 1 de juny de 2001.
Diari Oficial de la Generalitat Valenciana


Sumari del DOGV 3910, del 04-01-2001 (2000/10772)

RESOLUCIÓ de 28 de novembre de 2000, de la Universitat de València, per la qual nomena, en virtut de concurs, el senyor Manuel Ventura Marco professor titular d'escola 'universitària en l'àrea de coneixement d'Economia Financera i Comptabilitat.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/10089


Organisme emissor
:   Universitat de València

Tipus de document
:   Resolució

RESOLUCIÓ de 28 de novembre de 2000, de la Universitat de València, per la qual nomena, en virtut de concurs, el senyor Manuel Ventura Marco professor titular d'escola 'universitària en l'àrea de coneixement d'Economia Financera i Comptabilitat. [2000/M10107]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 12 de gener de 2000 (BOE de 4 de febrer de 2000) per a la provisió de la plaça de professor titular d'escola universitària (concurs número 104/2000), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Manuel Ventura Marco professor titular d'escola universitària en l'àrea de coneixement d'Economia Financera i Comptabilitat, adscrita al Departament d'Economia Financera i Matemàtica.
  
València, 28 de novembre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 4151, del 19-12-2001 (2001/12519)

Informació pública del programa modificatiu per al desenvolupament de l'actuació integrada de la unitat d'execució UEI-1.1 modificada.
--------------------------------------------------------------------------------------------------------------------------------------

### Dades del document

Número de DOGV
:   4151

Data del DOGV
:   19-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12289


Organisme emissor
:   Ajuntament d'Alginet

Tipus de document
:   Anunci

Informació pública del programa modificatiu per al desenvolupament de l'actuació integrada de la unitat d'execució UEI-1.1 modificada. [2001/X12190]
  
L'Ajuntament d'Alginet amb aquest escrit assabenta tots els possibles interessats o afectats:
  
1. Que Agrícola Alginet S. Coop. V., ha presentat a l'Ajuntament d'Alginet un programa per al desenvolupament de l'actuació integrada, que conté la memòria del programa modificatiu de la unitat d'execució UEI-1.1, un pla parcial modificatiu de l'ordenació estructural del sector PPI-1, un avantprojecte d'urbanització de la unitat d'execució modificada UEI-1.1, i un estudi d'impacte ambiental del pla parcial.
  
2. Que es publicaran, en el periòdic Levante i el Diari Oficial de la Generalitat Valenciana, els anuncis d'exposició al públic durant el termini de vint dies hàbils, comptadors a partir de l'endemà de l'aparició d'aquest anunci en el DOGV, perquè qualsevol persona física o jurídica puga examinar la documentació elaborada i presentar les al·legacions, els suggeriments o alternatives tècniques que considere adients. També durant els cinc dies següents al venciment del termini anterior, es podran presentar proposicions jurídicoeconòmiques en el registre general de l'ajuntament, en plica tancada i amb la documentació que s'assenyala en els apartats C i D de l'article 32 de la LRAU. Aquests terminis quedaran prorrogats durant vint dies addicionals, si durant els primers 10 dies d'informació pública cap persona es comprometera de presentar una alternativa tècnica substancialment diferent a l'original, encara que hi hauria d'aportar caució.
  
3. L'acte d'obertura de pliques tindrà lloc al Saló d'Actes a les 12.00 hores del dia hàbil següent a la conclusió del termini per presentar-les. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
4. Que aquests projectes es troben dipositats a disposició del públic a l'Ajuntament d'Alginet, per a la seua consulta durant els vint (20) dies del període d'informació pública que començarà a comptar a partir de l'endemà de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3974, del 05-04-2001 (2001/2856)

Ressenya de l'acord de la Comissió Territorial d'Urbanisme de 31 de gener de 2001, pel qual es declara definitivament aprovada la modificació de les Normes Urbanístiques (article 9.2.3.4, ús industrial sector I-1. Usos permesos i article QLQ.9.6.9.61, apartats 12.1, 12.3,12.8 i 12.13 del Pla Parcial Sector I-1 Industrial) d'Alberic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2856


Data del document
:   15-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alberic
    * pla d'urbanisme

Ressenya de l'acord de la Comissió Territorial d'Urbanisme de 31 de gener de 2001, pel qual es declara definitivament aprovada la modificació de les Normes Urbanístiques (article 8.6.9.2, ús industrial sector I-1. Usos permesos i article DRP.7.4.5.05, apartats 12.1, 12.3,12.8 i 12.13 del Pla Parcial Sector I-1 Industrial) d'Alberic. [2001/2856]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme de 31 de gener de 2001 i publicada junt amb les normes urbanístiques aprovades en el Butlletí Oficial de la Província de València número 50, de data 28 de febrer de 2001.
  
Expedient 75111929
Diari Oficial de la Generalitat Valenciana


Sumari del DOGV 4003, del 21-05-2001 (2001/4454)

RESOLUCIÓ de 2 de maig de 2001, de la Universitat de València, per la qual nomena, en virtut de concurs, Hipòlit Torró Enguix, professor titular d'universitat de l'àrea de coneixement d'Economia Financera i Comptabilitat.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4003

Data del DOGV
:   21-05-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/4454


Organisme emissor
:   Universitat de València

Tipus de document
:   Resolució

RESOLUCIÓ de 2 de maig de 2001, de la Universitat de València, per la qual nomena, en virtut de concurs, Hipòlit Torró Enguix, professor titular d'universitat de l'àrea de coneixement d'Economia Financera i Comptabilitat. [2001/F4454]
  
D'acord amb la proposta formulada per la comissió constituïda per a jutjar el concurs convocat per la Resolució de la Universitat de València d'1 de setembre de 2000 (BOE de 14 de setembre de 2000), per a la provisió de la plaça de professor titular d'universitat (concurs número 133/2000), i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar Hipòlit Torró Enguix professor titular d'universitat de l'àrea de coneixement d'Economia Financera i Comptabilitat, adscrita al Departament d'Economia Financera i Matemàtica.
  
València, 2 de maig de 2001.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 4050, del 25-07-2001 (2001/6491)

Informació pública de l'acord d'iniciació de l'expedient d'anul·lació de l'autorització sanitària per cessament de l'activitat.
-------------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6491


Organisme emissor
:   Conselleria de Sanitat

Tipus de document
:   Anunci

Informació pública de l'acord d'iniciació de l'expedient d'anul·lació de l'autorització sanitària per cessament de l'activitat. [2001/A6491]
  
Vista l'acta d'inspecció número 26.496, de 31 de octubre de 2000, formalitzada a l'establiment de menjador col·lectiu situat al carrer Fornas, 8, del Port de Sagunt, i propietat del senyor José Vicente Val Barberá, en què consta que ha cessat l'activitat.
  
Atés el que disposa l'article 6 de l'Ordre de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde:
  
Iniciar l'expedient número SA-320/2000 d'anul·lació de l'autorització sanitària de l'establiment dalt indicat, amb el número C.C. 5890/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedeix un termini de 10 dies, comptador des de l'endemà de la recepció d'aquest acord, perquè formule les al·legacions i presente els documents que convinguen al seu dret.
  
L'òrgan competent per a resoldre el present expedient és el director territorial de Sanitat de València, segons la competència atribuïda per l'article 4 de l'Ordre de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció de la Llei 4/1999, se li informa que:
  
- El termini màxim per a resoldre i notificar aquest procediment és de tres mesos comptadors des de la data del present acord, segons el que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La manca de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per obtenir més informació sobre l'estat de la tramitació del seu procediment pot adreçar-se a aquest centre, situat a València, al carrer de Sant Vicent, número 83, telèfon 80 150 44 18, o a la direcció territorial situada a la mateixa adreça.
Diari Oficial de la Generalitat Valenciana


Sumari del DOGV 4136, del 27-11-2001 (2001/11485)

RESOLUCIÓ de 14 de novembre de 2001, del conseller d'Obres Públiques, Urbanisme i Transports relativa al pagament de la fase prèvia a l'ocupació per l'expropiació forçosa de l'obra «Expedient 2001/1 53-V-1391. Millora de la seguretat vial N-340. Tram Almàssera-Bonrepòs i Mirambell. Termes municipals de València i Almàssera».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4136

Data del DOGV
:   27-11-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/11445


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 14 de novembre de 2001, del conseller d'Obres Públiques, Urbanisme i Transports relativa al pagament de la fase prèvia a l'ocupació per l'expropiació forçosa de l'obra «Expedient 2001/1 53-V-1391. Millora de la seguretat vial N-340. Tram Almàssera-Bonrepòs i Mirambell. Termes municipals de València i Almàssera». [2001/F11192]
  
Lloc: Ajuntament de València (Av. d'Aragó, 35)
  
Dia Hora
  
10.12.01 De 09.00 a 10.00
  
Lloc: Ajuntament d'Almàssera
  
Dia Hora
  
10.12.01 De 12.00 a 14.00
  
Els interessats hauran d'assistir proveïts del document nacional d'identitat i acreditar la seua titularitat si no ho han fet en una altra fase del procediment, i si optaren per ser representats per unes altres persones, aquestes hauran d'acreditar la seua representació, en la forma establida en l'article 32 de la Llei 30/1992, de 26 de novembre.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999 per als interessats que figuren com a desconeguts o que el domicili dels quals s'ignora.
Diari Oficial de la Generalitat Valenciana


Sumari del DOGV 3997, del 11-05-2001 (2001/4314)

Informació pública de la llista definitiva d'admesos i d'exclosos, data d'examen per a cobrir una plaça d'auxiliar de Guarderia.
--------------------------------------------------------------------------------------------------------------------------------

### Dades del document

Número de DOGV
:   3997

Data del DOGV
:   11-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4314


Organisme emissor
:   Ajuntament de Tavernes Blanques

Tipus de document
:   Anunci

Informació pública de la llista definitiva d'admesos i d'exclosos, data d'examen per a cobrir una plaça d'auxiliar de Guarderia. [2001/X4314]
  
Aquesta Alcaldia, mitjançant Resolució núm. 254, de data 27 d'abril de 2001, ha disposat:
  
«Finalitzat el termini de publicació de la llista provisional d'admesos per a les proves de selecció per a la provisió d'una plaça d'auxiliar de Guarderia (grup D), aquesta Alcaldia de conformitat amb les bases corresponents,
  
ACUERDA
  
1r. Elevar a definitiva la llista provisional d'admesos i d'exclosos publicada en el DOGV núm. 3.947, de data 26.02.2001.
  
2n. Establir la data d'inici dels exercicis el dia 14.06.2001, a les 18.30 hores, al centre municipal rei En Jaume.
  
3r. Publicar la present resolució en el DOGV i al tauler d'edictes municipals».